Jótékonysági Mikulás-futást rendeznek Bősön | Új Szó | A szlovákiai magyar napilap és hírportál
Bős | A csallóközi városban az agilis helybeli futóklub vasárnap harmadik alkalommal rendez Mikulás-futást. A rendezvényen családias hangulatban állhatnak rajthoz kicsik és nagyok, fiatalok és idősek egyaránt.
2019. december 7. 16:39
„Az advent időszakában zajló futáson rajtdíjat ugyan nem kérünk, de jótékonykodunk. Konkrétan az idén tavasszal szív- és keringési elégtelenséggel született dunaszerdahelyi Dávidka gyógyíttatását kívánjuk támogatni a résztvevők adakozásából befolyt összegből. A futókat, kocogókat, gyaloglókat a bősi Amadé parkba invitáljuk, ahol erőnlétük függvényében két, négy, vagy hat kilométert teljesíthetnek. Egy kör hossza egyébként 2 kilométer. A célba érők megtarthatják rajtszámukat, és egyedi éremmel is megjutalmazzuk őket. Az erőpróba után harapnivalót, forró teát, forralt bort, gyümölcsöt fogyaszthatnak” – sorolta lapunknak a részleteket a főszervező Király Mátyás, a bősi futóklub elnöke.
Megtudtuk, tavaly száznyolcvannyolcan voltak, idén több, mint kétszáz résztvevőre számítanak. „A nagyobb hatás kedvéért várjuk a futócipőt viselő mikulásokat, télapókat. A rajtvonalnál tessék sapkát húzni vagy beöltözni. Nevezni a helyszínen fél tizenegytől lehet, a mezőnyt tizenegy órakor rajtoljuk el. Mindenkit nagy szeretettel várunk a rajtvonalnál” – invitálta erőpróbájukra a mozgás szerelmeseit Király Mátyás.
A választásokig hátralévő idő: 33nap 17óra 35perc 13mp
24 perce Miért szeretjük a csokoládét?
54 perce Nagyanyáink konyhája a szoci derekán